
       REPUBLIKA HRVATSKA
ŠIBENSKO-KNINSKA ŽUPANIJA
           OPĆINA BILICE
       OPĆINSKO VIJEĆE

     KLASA: 342-05/23-01/3
     URBROJ: 2182-19-23-1
     Bilice, _____________.

	Na temelju članka 39. stavka 4. Zakona o pomorskom dobru i morskim lukama («Narodne novine», broj 83/23.) i članka 28. Statuta Općine Bilice („Službeni vjesnik Šibensko-kninske županije“, broj 10/09, 5/13, 8/13 i „Službeni glasnik Općine Bilice“, broj 3/18, 5/18, 1/21, 6/21-pročišćeni tekst i 9/23), Općinsko vijeće Općine Bilice, na ____. sjednici, od ______________, donosi

PLAN
upravljanja pomorskim dobrom na području Općine Bilice za razdoblje                      
od 2024. do 2028. godine

I. OPĆE ODREDBE

Članak 1.
(1) Ovim Planom uređuju se:
a) planirane aktivnosti na pomorskom dobru i prioriteti njihove realizacije,
b) izvori sredstava za njihovu realizaciju,
c) plan održavanja pomorskog dobra u općoj uporabi,
d) plan gradnje na pomorskom dobru građevina koje ostaju u općoj upotrebi,
e) plan davanja dozvola na pomorskom dobru,
f) plan nadzora ovlaštenika dozvola na pomorskom dobru.
(2) Pomorsko dobro na području Općine Bilice obuhvaća katastarsku općinu Bilice.
(3) Izrazi koji se koriste u ovom Planu, a imaju rodno značenje koriste se neutralno i odnose se jednako na muški i ženski rod.

II. PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE

Članak 2.
Općina Bilice planira u narednom petogodišnjem razdoblju voditi brigu o redovnom upravljanju pomorskim dobrom, a što uključuje posebno:
· redovno održavanje i unaprjeđivanje pomorskog dobra u općoj upotrebi,
· brigu o zaštiti i osiguravanju opće upotrebe pomorskog dobra,

· gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje te uredbom iz članka 14. stavka 4. točke 11. Zakona o pomorskom dobru i morskim lukama («Narodne novine», broj 83/23. – u daljnjem tekstu: Zakon) ne smatraju građenjem, a koji ostaju u općoj upotrebi,
· nadzor nad pomorskim dobrom u općoj upotrebi,
· davanje dozvola na pomorskom dobru,
· unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske,
· nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru,
· održavanje reda na pomorskom dobru u općoj upotrebi.

Članak 3.
(1) Općina Bilice smije graditi isključivo građevine i izvoditi zahvate u prostoru pomorskog dobra koji se prema posebnim propisima kojima se uređuje građenje ne smatraju građenjem, koje trajno služe općoj upotrebi (potporni i zaštitni zidovi, šetnice, odmorišta, održavanje, rekonstrukcija ili uklanjanje postojećih građevina  i slično) izvan područja danog u koncesiju i lučkog područja luke otvorene za javni promet, sve u skladu s uredbom iz članka 14. stavka 4. točke 11. Zakona i posebnim propisima kojima se uređuje prostor, gradnja i zaštita prirode.
(2) Prioritet pri realizaciji aktivnosti na pomorskom dobru je redovno održavanje pomorskog dobra kroz popravak oštećenih kabina za presvlačenje, javnog sanitarnog čvora, kanti za otpatke i slično, zaštita pomorskog dobra u smislu ostvarenja prava na opću uporabu, sprječavanje nezakonitog postupanja i uklanjanje nezakonito izgrađenih građevina te unaprjeđenje pomorskog dobra u općoj upotrebi.

III. IZVORI SREDSTAVA ZA REALIZACIJU PLANIRANIH AKTIVNOSTI

Članak 4.
Sredstva za redovno upravljanje pomorskim dobrom na području Općine Bilice osiguravaju se iz sljedećih izvora:
· sredstva od naknada za koncesije,
· sredstva od naknada za dozvole na pomorskom dobru,
· sredstva proračuna Općine Bilice,
· sredstva proračuna Šibensko-kninske županije,
· sredstva državnog proračuna

IV. PLAN ODRŽAVANJA POMORSKOG DOBRA U OPĆOJ UPORABI


Članak 5.
U razdoblju od 2024. – 2028. godine planiraju se izvesti sljedeći radovi održavanja pomorskog dobra u općoj uporabi:

	ZAHVATI ODRŽAVANJA POMORSKOG DOBRA
	
LOKACIJA
	PLANIRANI IZNOS
(eur)

	
Održavanje i čišćenje plaža
	uvala Stubalj
	20.000 € 

	
	uvala Vrulje
	20.000 €

	Postavljanje/uklanjanje zaštitne ograde za kupače
	uvala Stubalj
	20.000 €

	
	uvala Vrulje
	           20.000 €

	
Nadohrana plaža
	Uvala Stubalj
	40.000 € 

	
	Uvala Vrulje
	40.000 €

	Sanacija obalnog pojasa uslijed
vremenskih nepogoda
	obalni pojas Općine Bilice
	40.000 €



V. PLAN GRADNJE NA POMORSKOM DOBRU GRAĐEVINA KOJE OSTAJU U OPĆOJ UPOTREBI

Članak 6.
Tijekom narednog petogodišnjeg razdoblja planiraju se izvesti sljedeći radovi gradnje građevina na pomorskom dobru koje ostaju u općoj uporabi:

	ZAHVATI GRADNJE GRAĐEVINA NA
POMORSKOM DOBRU
	
LOKACIJA
	PLANIRANI IZNOS
(eur)

	  Nastavak gradnje obalne šetnice
	uvala Stubalj, 
	100.000 €

	
	Uvala Vrulje
	100.000 €

	
  Uređenje i opremanje obalne šetnice
	uvala Stubalj, 
	100.000 €

	
	uvala Vrulje
	100.000 €

	
Uređenje i opremanje plažnih površina
	Uvala Stubalj
	30.000 €

	
	uvala Vrulje
	30.000 €

	Uklanjanje nelegalnih molova, gatova,
sunčališta i istezališta
	obalni pojas Općine Bilice
	20.000 €



VI. PLAN DAVANJA DOZVOLA NA POMORSKOM DOBRU

Članak 7.
(1) Temeljem danih dozvola na pomorskom dobru na području Općine Bilice mogu se obavljati sljedeće djelatnosti:
1. iznajmljivanje sredstava,
2. ugostiteljstvo i trgovina,
3. komercijalno-rekreacijski sadržaji.

(2) Mikrolokacije s brojem sredstava za obavljanje pojedine djelatnosti te rokom na koji se pojedina dozvola daje, određuju se kako slijedi:
OBALNI POJAS OPĆINE BILICE


DJELATNOST: Iznajmljivanje sredstava

	Sredstvo i mikrolokacija
	Rok
	Broj sredstava

	Brodica na motorni pogon
	1.
	   uvala Stubalj, 
   uvala Vrulje,
   uvala Vidrovača i 
   uvala Smokvić
	5
	20 kom.

	

	Daska za jedrenje, sandolina,

	 pedalina, sup daska i sl.



	3.
	

   uvala Stubalj, 
   uvala Vrulje,
   uvala Vidrovača i 
   uvala Smokvić
	



5
	



100 kom.

	
	
	
	
	

	

	
	
	
	


DJELATNOST: Ugostiteljstvo i trgovina

	 Pripadajuća terasa objekta
	4.
	
   uvala Stubalj, 
   uvala Vrulje,
   uvala Vidrovača i 
   uvala Smokvić
	

5
	 

Po objektu do 200m²

	Ambulantna prodaja (škrinja, aparati za sladoled i sl.)
	5.
	   uvala Stubalj, 
   uvala Vrulje,
   uvala Vidrovača i 
   uvala Smokvić
	
5
	
20 kom.

	Kiosk, prikolice, montažni objekti do 12 m2 i sl.
	6.
	
   uvala Stubalj, 
   uvala Vrulje,
   uvala Vidrovača i 
   uvala Smokvić
	

5
	

10 kom.


DJELATNOST: Komercijalno-rekreacijski sadržaji

	Aqua park i drugi morski sadržaji
	7.
	   uvala Stubalj, 
   uvala Vrulje,
   uvala Vidrovača i 
   uvala Smokvić
	5

	
4 kom.

	 Suncobrani, ležaljke
	8.
	   uvala Stubalj, 
   uvala Vrulje,
   uvala Vidrovača i 
   uvala Smokvić
	5
	

200                      kom

	Zabavni sadržaji
	9.
	   uvala Stubalj, 
   uvala Vrulje,
   uvala Vidrovača i 
   uvala Smokvić
	5
	
50 kom




(3) Grafički prikazi mikrolokacija na  pomorskom dobru  iz  stavka 2. ovoga članka čine sastavni dio ovoga Plana, ali nisu predmetom objave u službenom glasilu.

Članak 8.
Općinski načelnik Općine Bilice (u daljnjem tekstu: općinski načelnik) dužan                     je do 1. veljače tekuće godine objaviti javni natječaj za dodjelu dozvola na pomorskom dobru u službenom glasniku Općine Bilice, na oglasnoj ploči Općine Bilice, na službenim mrežnim stranicama Općine Bilice i najmanje u jednom dnevnom listu.

Članak 9.
U postupku ocjenjivanja ponuda zaprimljenih na javnom natječaju za davanje dozvola primjenjuju se sljedeći kriteriji:
a) ponuđeni iznos naknade za dozvolu na pomorskom dobru - kriterij iznosi 60% ocjene ponude,
b) upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti tog područja te koriste najviše estetske standarde - kriterij iznosi 10% ocjene ponude,
c) vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) - kriterij iznosi 20% ocjene ponude,
d) prethodno iskustvo i dobro i odgovorno obavljanje djelatnosti, odnosno korištenje pomorskog dobra - kriterij iznosi 10% ocjene ponude.

Članak 10.
Ponuditelj za dobivanje dozvole na pomorskom dobru mora ispunjavati sljedeće obvezne uvjete:
· da je registriran za djelatnost za koju podnosi prijavu na javni natječaj,
· da nema dospjelih obveza temeljem javnih davanja,
· da nije koristio pomorsko dobro bez valjane pravne osnove i/ili uzrokovao štetu na pomorskom dobru.

Članak 11.
(1) Ponuditelj prilikom podnošenja prijave na javni natječaj mora dostaviti sredstvo osiguranja za ozbiljnost ponude i to u obliku uplate jamčevnog pologa.
(2) Jamčevni polog iz stavka 1. ovoga članka određuje se u iznosu od 10% ponuđenog iznosa naknade za dozvolu na pomorskom dobru i uplaćuje se u korist računa Općine Bilice.
Članak 12.
(1) Ponuditelj nadalje prilikom prijave na javni natječaj mora dostaviti i instrumente osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere.
(2) Instrumenti osiguranja iz stavka 1. ovoga članka su sljedeći:
a) pisana izjava ponuditelja kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, i to u slučajevima:
· ukoliko se nalaze izvan odobrene lokacije,
· ukoliko se nalaze na lokaciji nakon isteka ili ukidanja dozvole na pomorskom dobru,
· ukoliko se na lokaciji postavljaju predmeti i stvari koje nisu odobrene dozvolom na pomorskom dobru.
b) bjanko zadužnica ovjerena od javnog bilježnika kojom ponuditelj/ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe.

Članak 13.
(1) Na temelju zaprimljenih ponuda na javnom natječaju, na temelju odluke Općinskog vijeća Općine Bilice, rješenje o davanju dozvole na pomorskom dobru najpovoljnijem ponuditelju donosi općinski načelnik.
(2) Dozvole na pomorskom dobru na području Općine Bilice daju se na rok od dvije do pet godina, a iznimno se na zahtjev mogu dati na rok do 20 dana za obavljanje privremene ili prigodne djelatnosti.

Članak 14.
(1) Sukladno članku 72. stavku 7. Zakona Vlada Republike Hrvatske će uredbom propisati vrste djelatnosti i visinu minimalne naknade za dodjelu dozvola na

pomorskom dobru.
(2) Do stupanja na snagu podzakonskog propisa iz stavka 1. ovoga članka, primjenjivat će se odredbe Uredbe o postupku davanja koncesijskog odobrenja na pomorskom dobru («Narodne novine», broj 36/04., 63/08., 133/13. i 63/14.).

VII. PLAN NADZORA OVLAŠTENIKA DOZVOLA NA POMORSKOM DOBRU

Članak 15.
(1) Red na pomorskom dobru je propisan Odlukom o redu na pomorskom dobru na području Općine Bilice, a pomorski redar imati ovlasti obavljanja nadzora nad provedbom Odluke.
(2) Pomorski redar dužan je izvršavati nadzor svih ovlaštenika dozvola na pomorskom dobru najmanje jedanput mjesečno za vrijeme obavljanja djelatnosti za koju je izdana dozvola.

VIII. ZAVRŠNA ODREDBA

Članak 16.
Ovaj Plan stupa na snagu osmog dana od dana objave u „Službenom glasniku  Općine Bilice“.


										PREDSJEDNIK
										 Vlatko Petrović

image1.gif




